༈ མོ་བདར་བསྡུས་པ་བཞུགས།
བསྭོ་བསྭོ་ཨོཾ། རྩ་གསུམ་སྲུང་མའི་བྱིན་
རླབས་ཀྱིས། །མོ་ཡི་དམུ་གབ་ཐམས་ཅད་སོལ། །སྣང་གསལ་འཕྲུལ་གྱི་སྒྲོན་
མེ་སྦོར། །བྱིན་གྱིས་རློབས་ཤིག་མཐུ་སྩལ་སྐྱེད།། བསྭོ། རང་སྣང་ཡེ་ཤེས་
གཞལ་ཡས་ཁང་། །སྣང་སྲིད་ཀུན་གསལ་ཆོས་དབྱིངས་ཀློངས། །རབ་འབྱམས་
རྩ་བ་གསུམ་གྱི་ལྷ། །སྲིད་ཞིའི་དྭངས་བཅུད་ལས་འཁྲུངས་པའི། །རྣོ་གསལ་
དགྲ་བླའི་སྐུར་བཞེངས་ལ། །ལེགས་ཉེས་དྲང་ཤན་འབྱེད་ཚུལ་གྱིས། །ཇུ་ཐིག་
འདི་ལ་བྱིན་གྱིས་རློབས། །མཆོད་པ་འདི་རྣམས་བཞེས་སུ་གསོལ། །གང་དྲིས་
དོན་འདི་གསལ་བོར་སྟོན། །བསོ་བསོ། བདར་རོ་དཀོན་མཆོག་རྩ་བ་གསུམ།།
ཆོས་སྐྱོང་ནོར་ལྷ་གཞི་བདག་དང༌། །དགྲ་བླ་ཝེར་མ་ཐུགས་ཀར་ཚོགས། །
ཅོང་སེ་རྣོ་མཐོང་འཕྲུལ་གྱི་ལྷ། །དྲོང་མཁན་ཤེས་བཞི་མཐོང་བརྒྱད་བདར། །
494

སྨྲེང་གྱེར་ཟབ་མོ་དང་མོ་བདར་བསྡུས་པ།
ཟ༽
ལྷ་ཆེན་སྣང་བ་འོད་ལྡན་དང༌། །གཤེན་རབ་བརྒྱུད་པའི་མོ་ལྷ་བདར། །ཕུ་ཝེར་
རྒྱལ་པོ་ལྕམ་དྲལ་བཅས། །རྣོ་མཐོང་ཕྱྭའུ་གཡང་དཀར་བདར། །བ་སྤལ་ཁྱུང་
གསུམ་རྣོ་ལྷ་དང༌། །སྒོ་ཕུག་བར་གསུམ་མོ་ལྷ་བདར། །ལྷ་ཆེན་དུང་མི་ལྡན་
དཀར་དང༌། །སྲིད་པ་ཡེ་སྨོན་རྒྱལ་པོ་སོགས། །སྔོན་རབ་སྲིད་པའི་དགྲ་བླ་
བདར། །བན་བོན་གཉིས་ཀྱི་དགྲ་བླ་དང༌། །ཕྱྭ་དམུ་གཙུག་གསུམ་དགྲ་བླ་
བདར། །དགྲ་བླ་མཆེད་གསུམ་དྲ་མ་བརྒྱད། །རྫུ་འཕྲུལ་རླུང་རྟ་ལྷ་བཞི་དང་། །
མགྲོན་ཡག་དར་མ་བཅུ་གསུམ་སོགས། །མ་ངེས་རྫུ་འཕྲུལ་རོལ་བ་ཅན། །
གནམ་ས་བར་སྣང་གང་བའི་ཚོགས། །མཆོད་དོ་བསྟོད་དོ་བཀུར་རོ་བདར། །
རྫིའུ་སྤྱན་རྣོ་འཕྲུལ་གྱི་ལྷ། །དིང་དིང་སྐྱིན་དིང་གལ་བར་སོགས། །སྡེ་ཚན་སུམ་
ཅུ་རྩ་གསུམ་གྱི། །མདུད་ལྷ་སུམ་བརྒྱ་དྲུག་ཅུ་བདར། །སྲིད་དང་ཞི་བའི་མོ་
ལྷ་ཀུན། །ཡོངས་འདུས་སྙིང་པོའི་བརྫུས་གཟུགས་གར། །རྟེན་འབྲེལ་མི་
བསླུའི་འཆར་སྒོ་ལས། །གང་བསམ་བླང་དོར་གསལ་བར་མཛོད།། བསྭོ།
འབྲུག་ཞོན་གློག་འགྱུ་ཐོག་འབེབས་པའི། །ནམ་མཁའ་གང་བའི་དགྲ་བླ་ནི། །
དྲག་རྩལ་ཆེ་བའི་ཚོགས་རྣམས་བདར། །རྣོ་མཐོང་མོ་ཡི་ཁ་འཛིན་མཛོད། །
སེང་ཞོན་དར་ཕྱར་དུང་འབུད་པའི། །བར་སྣང་གང་བའི་ཝེར་མ་ནི། །རྫུ་འཕྲུལ་
ཆེ་བའི་ཚོགས་རྣམས་བདར། །རྣོ་མཐོང་མོ་ལ་གསལ་སྣང་སྤོར། །སྣ་ཚོགས་
རྫུ་འཕྲུལ་རོལ་པ་ཅན། །ས་གཞི་གང་བའི་ཅང་སེ་ནི། །མྱུར་མགྱོགས་ཐོགས་
པ་མེད་པ་བདར། །རྣོ་མཐོང་མོ་ཡི་ཁ་དམར་སྨྲོས།། བསྭོ། སྲིད་པ་རྒྱུད་ཀྱི་
495

ཀུན་མཁྱེན་མི་ཕམ་རྒྱ་མཚོའི་གསུང་འབུམ།
དགྲ་བླ་བདར། །རྣོ་མཐོང་འཕྲུལ་གྱི་མོ་ལྷ་བདར། །སྐྱེས་བུ་རང་གི་དགྲ་བླ་
བདར། །ཕྱོགས་དུས་གནས་རྒྱུའི་མཐུ་ལྡན་བདར། །རྟེན་འབྲེལ་རྒྱུད་ལ་སྲིད་
ཚད་བདར། །དེ་རིང་མོ་འདིའི་དཔང་པོ་མཛོད། །ཆོས་ཉིད་ཀ་ནས་དག་པ་
དང༌། །ཆོས་ཅན་རྟེན་འབྲེལ་བསླུ་མེད་དང༌། །སྔགས་དང་ཕྱག་རྒྱ་ཏིང་འཛིན་
མཐུ། །རྩ་གསུམ་ལྷ་ཡི་བདེན་ཚིག་གིས། །འཇམ་དཔལ་དབྱངས་དང་དོན་
གྲུབ་རྗེ། །ཐོགས་མེད་དགྲ་བླའི་རྒྱུད་བསྐུལ་ཏེ། །ཡེ་སྲིད་འཕྲུལ་གྱི་བཅུ་ཐིག་
འདིར། །གཉིས་སུ་མེད་པར་འཇུག་མཛད་ཅིང༌། །རྟེན་འབྲེལ་དབང་གིས་སྣང་
སྲིད་ཀུན། །མཉམ་ཉིད་འོད་གསལ་རྒྱས་ཐེབས་ནས། །གང་འདོད་རྩོལ་མེད་
རང་ཤར་བ། །བརྡའ་རྟགས་མཚན་མའི་སྣང་ཆ་ལས། །བསླུ་མེད་བླང་དོར་
གསལ་གྱུར་ཅིག །ཨོཾ་ཨ་ར་པ་ཙ་ན་དྷཱི་ཧ་ཧཱ་ཧི་ཧཱི་ཧེ་ཧེ་ཧོ་ཧོ་ཧཾ་ཨཱཿ ཨོཾ་ཧ་རཾ་
སྤྲུངས་སོ་ལཾ་གསལ་ཁོད་དེ་འདུ༔ ཨ་ཀཪྵ་ཡེ་ར་ཡ་ཝ་ཡཾ་ཨུར་ཏཻ་ཏཾ་ཏ། ན་མོ་
རཏྣ་ཏྲ་ཡཱ་ཡ། ཨོཾ་ཡེ་དྷརྨཱ་ཧེ་ཏུ་སོགས། ཎ་ཡེ་སྭཱ་ཧཱ། ཨོཾ་པྲ་མོ་ཐུན། པྲ་མོ་ཤག
པྲ་མོ་ཚལ། པྲ་མོ་ཕོབ། པྲ་མོ་སྟོན། བྲ་མོ་གསལ་སྭཱ་ཧཱ། ཞེས་བཟླས་བཅུ་ཐིག་
བསྔགས་ལ་གདབ། དེས་དུས་གསུམ་བླང་དོར་གསལ་ལོ།། བཅུ་ཐིག་གི་མོ་བདར་
སྣང་སྲིད་ཀུན་གསལ་ཞེས་པ་འདི་མི་ཕམ་རྣམ་པར་རྒྱལ་བས་རབ་ཚེས་ཤིང་བྱ་ཟླ་༢ཚེས་༡ལ་དཔལ་སྤུངས་
སུ་བྲིས་པ་མངྒ་ལཾ། །མོ་བདམ་བྱ་མང་དུ་ཡོད་པ་ལྟ་བུ་ལ། དང་པོ་བསང་ཁྲུས་དང་བདར་ཆེན་མོ་ལན་གཅིག་
བཏང་ནས། དེ་འོག་བདར་ཆུང་གིས་ཆོག དུས་རྒྱུན་ཚེགས་ལ་མི་ལྟ་བར་བདར་ཆེན་བྱས་ན་བཟང་བས་གང་
དགོས་སུ་སྦྱར་རོ། །མངྒ་ལཾ། །
496